

ΕΛΛΗΝΙΚΗ ΔΗΜΟΚΡΑΤΙΑ Μοσχάτο, 20/10/2021

ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΤΤΙΚΗΣ

ΔΗΜΟΣ ΜΟΣΧΑΤΟΥ – ΤΑΥΡΟΥ

Δ/ΝΣΗ OIKONOMIKΩΝ ΥΠΗΡΕΣΙΩΝ

Τηλ. 2132019640

Κοραή 36 & Αγ. Γερασίμου

Τ.Κ. 183 45, Μοσχάτο **ΠΡΟΣ: Τον Πρόεδρο & τα Μέλη του**

**Δημοτικού Συμβουλίου**

**ΘΕΜΑ ……ο: «Λήψη απόφασης σχετικά με μίσθωση ακινήτων για τη στέγαση υπηρεσιών του Δήμου Μοσχάτου-Ταύρου»**

**Κύριε Πρόεδρε,**

Σύμφωνα με το άρθρο 65 παρ.1 του Ν.3852/2010, το Δημοτικό Συμβούλιο αποφασίζει για όλα τα θέματα που αφορούν το Δήμο, εκτός από εκείνα που ανήκουν εκ του νόμου στην αρμοδιότητα του Δημάρχου ή άλλου οργάνου του Δήμου ή το ίδιο το Δημοτικό Συμβούλιο μεταβίβασε σε επιτροπή του.

Στο Δήμο μας υπάρχει ανάγκη για μίσθωση ακινήτων στο οποίο θα στεγαστούν:

α) το Κέντρο Εξυπηρέτησης Πολιτών (ΚΕΠ), της Δημοτικής Κοινότητας Μοσχάτου

β) το Γραφείο Κέντρου εξυπηρέτησης πολιτών – Aνέργων, της Δημοτικής Κοινότητας Μοσχάτου

γ) η Κοινωνική Υπηρεσία & η υπηρεσία του Προγράμματος «Βοήθεια στο σπίτι» της Δημοτικής Κοινότητας Ταύρου

δ) Υπηρεσίες Πολιτισμού του Δήμου Μοσχάτου-Ταύρου

Η μίσθωση των χώρων αυτών κρίνεται επιβεβλημένη λόγω της στενότητας χώρου στο Δημαρχείο.

Προκειμένου να βρεθούν τα κατάλληλα προς μίσθωση ακίνητα, προτείνουμε τη διεξαγωγή δημοπρασίας σύμφωνα με το ΠΔ 270/81.

Σύμφωνα με την παρ. 1ε του άρθρου 72 του ν. 3852/10, η κατάρτιση των όρων, η σύνταξη των διακηρύξεων και η κατακύρωση όλων των δημοπρασιών είναι αρμοδιότητα της Οικονομικής επιτροπής.

Σύμφωνα με την παρ. 1 του άρθρου 1 του Π.Δ.270/81: «Αι δημοπρασίαι δια την εκποίησιν ή εκμίσθωσιν πραγμάτων των δήμων και κοινοτήτων διεξάγονται υπό Επιτροπής αποτελουμένης, των μέν δήμων, εκ του δημάρχου, ως Προέδρου και δύο δημοτικών συμβούλων, των δε κοινοτήτων εκ του Προέδρου της Κοινότητος, ως Πρόεδρου και δύο κοινοτικών συμβούλων.»

Με την παρ 1 του άρθρου 7 του ΠΔ 270/81 ορίζεται ότι: **«1.**Η δημοπρασία εκποιήσεως ακινήτων κτημάτων των δήμων και κοινοτήτων ενεργείται μετά προηγουμένην καταμέτρησιν και εκτίμησιν του εκποιουμένου κτήματος, παρ' επιτροπής, οριζομένης υπό του δημοτικού ή κοινοτικού συμβουλίου και αποτελουμένης εκ δύο μελών αυτού, του ενός οριζομένου ως προέδρου αυτής και ενός μηχανικού της τεχνικής υπηρεσίας του Δήμου ή της Κοινότητος ή όπου δεν υφίσταται τοιαύτη υπηρεσία εξ' ενός μηχανικού ή υπομηχανικού της ΤΥΔΚ οριζομένου υπό του δημάρχου ή του νομάρχου κατά περίπτωσιν». Τα ανωτέρω ισχύουν και στην περίπτωση των μισθώσεων ακινήτων σύμφωνα με την παρ 2 του άρθρου 9 του ιδίου ΠΔ.»

Οι δημοπρασίες θα διεξαχθούν από την αρμόδια τριμελή Επιτροπή Διενέργειας Δημοπρασιών της παρ.1 του άρθρου 1 του Π.Δ. 270/81 που ορίστηκε με την υπ’ αριθ. 4/2021 απόφαση του Δημοτικού Συμβουλίου.

Η εκτίμηση των ακινήτων θα πραγματοποιηθεί από την αρμόδια Εκτιμητική Επιτροπή του Δήμου για την εκποίηση και εκμίσθωση των ακινήτων και κινητών πραγμάτων του άρθρου 7 του ΠΔ 270/81.

Παρακαλούμε για τη λήψη απόφασης σχετικά με τη μίσθωση των ακινήτων.

Ο Δήμαρχος

Ανδρέας Γ. Ευθυμίου